stanford-oval/wikipedia huggingface dataset:
Leppäkertut
Taksonomia

Leppäkerttuja tunnetaan koko maailmasta noin 6 000 lajia. Euroopassa niitä esiintyy noin 260 ja Suomessa 64. Suomen lajit jaetaan 28 sukuun ja viiteen alaheimoon.
Leppäkerttujen alaheimot ovat:
Chilocorinae
Coccidulinae
Coccinellinae
Epilachninae
Hyperaspidinae
Scymninae
Sticholotidinae
Leppäkerttujen luokittelussa on päädytty vakioimaan lajin tieteellisen nimen pääteosaa leppäkerttulajin ulkonäön mukaan. Tämä tehdään peitinsiipien pohjavärin ja pilkkujen värin mukaan siten, että punctata-päätteisillä leppäkerttulajeilla on tummat pilkut vaalealla pohjalla ja jos lajilla on tummempi pohja ja vaaleammat pilkut, lajinimen loppuosassa ovat guttata tai pustulata.
Suomessa yleisiä lajeja:
Rusopirkko
Juovapikkupirkko
Pensaspikkupirkko
Läiskäpikkupirkko
Kuutäpläpirkko
Nelitäpläpirkko
Tuomipisarpirkko
Ahopirkko
Seulapirkko
Kosteikkopirkko
Soikopisarpirkko
Närepirkko
Ruutupirkko
Pensaspisarpirkko
Isopirkko
Pihkapirkko
Halmepirkko
Vainiopirkko
Seitsenpistepirkko
Kanervapirkko
Viisipistepirkko
Ryhmikköpirkko
Kaksipistepirkko
Kymmenpistepirkko
Kulttuurissa

Seitsenpistepirkko valittiin vuonna 1996 Suomen kansallishyönteiseksi. Kaksipistepirkko on Latvian kansallishyönteinen. Suomen puolueista RKP on käyttänyt leppäkerttua tunnuksenaan.
Leppäkerttuja on osassa Suomea kutsuttu myös ukonlehmiksi ennen 1800-lukua, jolloin niiden on uskottu toimivan ilmojen ennustajana. Myös nimitystä ukonlammas on käytetty nykyisen Venäjän Karjalan alueella niin leppäkertuista kuin lehtokurpistakin.
Leppäkertusta kertovat muun muassa lastenlaulu "Lennä, lennä, leppäkerttu" ja XTC-yhtyeen popkappale ”Ladybird”. 22-Pistepirkko-yhtye on saanut nimensä leppäkertun mukaan.
Leppäkertun englannin- ja saksankieliset nimet ladybug ja Marienkäfer viittaavat Neitsyt Mariaan. Seitsenpistepirkon seitsemää pistettä on pidetty Marian seitsemän surun symbolina. Samaan perinteeseen liittyy ruotsinkielinen nimi nyckelpiga: Neitsyt Marian on uskottu pitävän taivaan portin avainta hallussaan, vaikka Raamattu ei niin kerrokaan. Pakanuuden aikana yksi monista leppäkertun nimistä oli Freyafugl, mikä liittyy hedelmällisyyden jumalatar Freijaan.
Aiheesta muualla

Leppikset.fi – Sami Karjalaisen kuvat Suomessa esiintyvistä leppäkertuista
Suomen leppakertut (Arkistoitu – Internet Archive)
Tuomo Virtanen: Kuvia leppäpirkoista
BugGuide: Family Coccinellidae (englanniksi)
ITIS: Coccinellidae (englanniksi)
| --- | --- |
Taksonitunnisteet:  Wikidata: Q25327  Wikispecies: Coccinellidae  ADW: Coccinellidae  AFD: Coccinellidae  BioLib: 10713  BOLD: 1037  BugGuide: 179  CoL: 8DB  EoL: 7459  EPPO: 1COCNF  Fauna Europaea: 11062  Fauna Europaea (new): 12fa8b14-660a-4cdc-9ec1-464bd4b5b692  GBIF: 7782  iNaturalist: 48486  IRMNG: 100973  ITIS: 114329  NBN: NHMSYS0020151767  NCBI: 7080  NZOR: 77419912-22a9-4a90-84de-fe1ebc82034d  Open Tree of Life: 965942  Paleobiology Database: 69479  PPE: coccinellidae  Plazi: B718293D-FFE4-F225-FF0D-FF42BFF8F328  WoRMS: 150712 
Leppäkertun lenninsiivet paljastuvat peitinsiipien alta.
Muniva leppäkerttu.
Ahopirkon toukka.
Leppäkerttu syömässä kirvoja.
Veikkausliigan kausi 2015

| Veikkausliigan kausi 2015 |
| --- | --- |
Joukkueiden määrä:  12
Ajankohta:  12. huhtikuuta 2015 –   25. lokakuuta 2015
Mestari:  SJK
Toinen sija:  RoPS
Kolmas sija:  HJK
Pudonneet joukkueet:  FF Jaro, FC KTP
Paras maalintekijä:  Aleksandr Kokko (17)
Yleisökeskiarvo:  2 574
Alempi sarjataso:  Ykkösen kausi 2015
  ← 2014 :  2016 → 
Veikkausliigan kausi 2015 oli Suomen jalkapallon pääsarjan Veikkausliigan 26. kausi. Liiga pelattiin edellisten kausien tapaan kolminkertaisena sarjana, jossa jokaisella joukkueella on 33 ottelua. Liigan viimeiseksi jäänyt joukkue putosi Ykköseen kaudelle 2015, ja Ykkösen voittaja nousi sen tilalle liigaan. Lisäksi kaudella 2015 pelattiin kauden päätteeksi viiden vuoden tauon jälkeen sarjakarsinta liigan 11:nnen ja Ykkösen toiseksi jääneen joukkueen välillä. Helsingin Jalkapalloklubi lähti kauteen jo kuudennen kerran peräkkäin hallitsevana Suomen mestarina. Mestaruuden valloitti tällä kertaa Seinäjoen Jalkapallokerho ensimmäistä kertaa historiassaan, mikä tarkoitti sitä, että mestari vaihtui ensimmäistä kertaa sitten vuoden 2009. Kauden 2014 jälkeen Turun Palloseura putosi liigasta ja sen tilalle nousi Helsingin IFK.
Veikkausliigan voittaja on jalkapallon Suomen mestari vuonna 2015 ja mestarijoukkue pääsi edustamaan Suomea kauden 2016–2017 Mestarien liigan toiselle karsintakierrokselle. Liigassa toiseksi ja kolmanneksi sijoittuneet joukkueet pääsivät puolestaan karsimaan paikasta kauden 2016–2017 Eurooppa-liigaan yhdessä vuoden 2015 Suomen Cupin voittajan kanssa. Eurokilpailuihin esitetyt osallistumistiedot perustuvat siihen, että periaatteet pysyvät samoina kuin Eurokauden 2014/15 kilpailuissa oli.
Joukkueet kaudella 2015

Honka oli säilyttänyt liigapaikkansa kentällä, mutta menetti sen valtataistelun takia kabineteissa. Honka ry:n uusi yhteistyökumppani Esport ei suostunut ottamaan yhdistyksen aiemman yhteistyökumppanin Pallohongan velkataakkaa sellaisenaan vastaan, joten FC Honka ry ja Esport eivät voineet hakea liigalisenssiä. Lisenssiä ei voinut hakea myöskään Pallohonka, jolta puuttui liigalisenssihakemukseen vaadittu yhteistyösopimus sarjapaikan omistavan yhdistyksen eli Honka ry:n kanssa (sopimus oli aiemmin purettu). Esport antoi 16. joulukuuta 2014 vastauksen, ettei se ota vastatakseen Pallohongan kilpailu- ja urheilutoimintaan liittyviä taloudellisia vastuita, koska Pallohongalta siirtyvä velkataakka oli liian suuri (Esportin omistajan Färid Ainetdinin mukaan summa oli n. 600 000 euroa). Honka ry siirsi (14.1.-15) miesten edustusjoukkueen kilpailutoiminnan FC Esport Hongan haltuun. Joukkue pelasi 2015 kaudella Kakkosta nimellä FC Honka. Kaudella 2014 sarjapaikalla pelasi Honka ry:n reservijoukkue Pallohonka.
Hongalta vapautunut liigapaikka täydentyi lisenssimenettelyssä FC KTP:llä 22. joulukuuta 2014, jolloin lisenssi myönnettiin 11 seuralle; MYPA:n piti esittää vielä lisäselvityksiä 8. tammikuuta 2015 mennessä. TPS oli täydennysmenettelyssä FC KTP:n jälkeen seuraavana, mutta seura ei toimittanut pyydettyjä lisäselvityksiä lisenssikomitean 8. tammikuuta 2015 alkaneeseen kokoukseen; kolmantena täydennysmenettelyssä oli Ilves.
9. tammikuuta julkistettiin, että lisenssi on myönnetty Ilvekselle. MYPA:lla ei nähty olevan taloudellisia edellytyksiä selviytyä Veikkausliigakaudesta 2015, ja lisenssi jätettiin myöntämättä. MYPA:lle jätettiin mahdollisuus hakea Palloliiton liittohallitukselta sarjapaikan siirtoa alemmalle sarjatasolle. MYPA:n hallitus päätti 12. tammikuuta 2015 pyytää Suomen Palloliittoa myöntämään seuran edustusjoukkueelle sarjapaikka jalkapallon Ykkösen kaudelle 2015. SPL:n liittohallitus hyväksyi MYPA:n Ykköseen.
MYPA teki valituksen Urheilun oikeusturvalautakunnalle liigalisenssilautakunnan 9.1. päätöksestä (menettelytavat ja seurojen yhdenvertaisuus olivat jääneet totautumatta oikein MYPA:n mielestä). Urheilun oikeusturvalautakunta päätti 23. helmikuuta pysyttää SPL ry:n lisenssikomitean päätöksen (9.1.), koska asiassa ei ollut tapahtunut sellaisia MYPA:n väittämiä menettelyvirheitä, joilla olisi ollut merkitystä liigalisenssikomitean päätöksen oikeellisuutta arvioitaessa.
MYPA tiedotti 13. helmikuuta seuran hallituksen päättäneen, että seura luopuu Ykkösen sarjapaikastaan. Päätöstä siitä, pelaako seuran edustusjoukkue jatkossa millään muullakaan sarjatasolla ei em. tiedotuksen ajankohtana ollut olemassa. 20. helmikuuta MYPA tiedotti, että seuran hallitus hakee yhdistystä (Myllykosken Pallo -47) konkurssiin. Yhdistykseen kuuluvat sekä edustusjoukkue että juniorijoukkueet.
Joukkueet kaudella 2015 > Joukkueiden tiedot

| Joukkue | Kaupunki | Kotikenttä | Per>  | Päävalm>  |
| --- | --- | --- | --- | --- |
| FC Inter | Turku | Veritas-stadion | 1990 | Job Dragtsma |
| FC KTP | Kotka | Arto Tolsa Areena | 1999 | Sami Ristilä |
| FC Lahti | Lahti | Lahden kisapuisto | 1996 | Toni Korkeakunnas |
| FF Jaro | Pietarsaari | Pietarsaaren keskuskenttä | 1965 | Alexei Eremenko |
| HIFK | Helsinki | Sonera Stadium | 1897 | Jani Honkavaara |
| HJK | Helsinki | Sonera Stadium | 1907 | Mika Lehkosuo |
| IFK Mariehamn | Maarianhamina | Wiklöf Holding Arena | 1919 | Pekka Lyyski |
| Ilves | Tampere | Tammelan stadion | 1931 | Keith Armstrong Marco Baruffato (7. lokakuuta alkaen) |
| KuPS | Kuopio | Savon Sanomat -areena | 1923 | Marko Rajamäki |
| RoPS | Rovaniemi | Rovaniemen keskuskenttä | 1950 | Juha Malinen |
| SJK | Seinäjoki | Seinäjoen keskuskenttä | 2007 | Simo Valakari |
| VPS | Vaasa | Hietalahden jalkapallostadion | 1924 | Olli Huttunen Petri Vuorinen (29. kesäkuuta alkaen) |
Sarjataulukko

| Sij>  | Joukkue[ n k ]  | O | V | T | H | TM | PM | ME | P | Karsinta tai putoaminen |
| --- | --- | --- | --- | --- | --- | --- | --- | --- | --- | --- |
| 1 | SJK (M) | 33 | 18 | 6 | 9 | 50 | 22 | +28 | 60 | Pääsee Mestarien liigan toiselle karsintakierrokselle. |
| 2 | RoPS | 33 | 17 | 8 | 8 | 44 | 29 | +15 | 59 | Pääsee Eurooppa-liigan ensimmäiselle karsintakierrokselle. |
| 3 | HJK | 33 | 16 | 10 | 7 | 45 | 30 | +15 | 58 | Pääsee Eurooppa-liigan ensimmäiselle karsintakierrokselle. |
| 4 | Inter Turku | 33 | 13 | 10 | 10 | 45 | 35 | +10 | 49 |  |
| 5 | FC Lahti | 33 | 12 | 12 | 9 | 38 | 36 | +2 | 48 |  |
| 6 | IFK Mariehamn | 33 | 11 | 12 | 10 | 30 | 36 | −6 | 45 | Pääsee Eurooppa-liigan ensimmäiselle karsintakierrokselle. |
| 7 | HIFK | 33 | 10 | 13 | 10 | 42 | 42 | 0 | 43 |  |
| 8 | Ilves | 33 | 11 | 7 | 15 | 32 | 48 | −16 | 40 |  |
| 9 | KuPS | 33 | 9 | 11 | 13 | 32 | 40 | −8 | 38 |  |
| 10 | VPS | 33 | 8 | 9 | 16 | 36 | 43 | −7 | 33 |  |
| 11 | KTP (P) | 33 | 7 | 11 | 15 | 27 | 44 | −17 | 32 | Joutuu putoamiskarsintaan. |
| 12 | FF Jaro (P) | 33 | 6 | 11 | 16 | 27 | 43 | −16 | 29 | Putoaminen Ykköseen. |
↑  IFK Mariehamn karsiutui Eurooppa-liigan ensimmäiselle karsintakierrokselle voittamalla Suomen Cupin 2015.
Menestys eurokentillä

Mestarien liiga:
HJK pääsi suoraan toiselle karsintakierrokselle ja voitti latvialaisen FK Ventspils:n, mutta putosi kolmannella kierroksella kazakstanilaiselle FC Astana:lle.
Eurooppa-liiga:
SJK putosi ensimmäisellä karsintakierroksella färsaarelaisen ÍF:lle
FC Lahti putosi ensimmäisellä karsintakierroksella ruotsalaiselle  IF Elfsborg:lle.
VPS putosi ensimmäisellä karsintakierroksella ruotsalaiselle AIK:lle
HJK pääsi suoraan play-off kierrokselle ja putosi venäläiselle FC Krasnodar:lle
Suomen mestarijoukkueessa SJK:ssa pelanneet:

SJK:n liigapeleissä pelasivat kauden aikana seuraava pelaajat (Kausi 2015 ottelut/maalit): Akseli Pelvas (33/14), Richard Dorman (23/2), Pavle Milosavljevic (18/-), Juho Lähde (8/1), Timo Tahvanainen (26/1), Johannes Laaksonen (32/2), Jussi Vasara (29/2), Wayne Brown (25/2), Toni Lehtinen (24/6), Zeljko Savic (30/-), Teemu Penninkangas (6/-), Roope Riski (13/8), Emil Lidman (4/1), Marco Matrone (1/-), Bahrudin Atajic (19/1), Henri Aalto (21/-), Jesse Sarajärvi (1/-), Cedric Gogoua (29/2), Allan (6/-), Ariel Ngueukam (32/5), Jere Koponen (1/-), Mihkel Aksalu (32/-), Mehmet Hetemaj (31/2).
Putoamiskarsinta

Veikkausliigan 11. sijoittunut joukkue FC KTP pelasi kaksinkertaisen sarjan Ykkösen kauden 2015 toiseksi sijoittuneen joukkueen PK-35 Vantaan kanssa. Karsinnassa Veikkausliigajoukkue pelaa aina viimeisen ottelun.
| 0 | 1 | 2 | 3 | 4 | 5 |
| --- | --- | --- | --- | --- | --- |
| 28. lokakuuta 2015 | PK-35 Vantaa | 0–0 | FC KTP | Vantaa |  |
| 18.30 |  | Raportti |  | Stadion: Myyrmäen jalkapallostadion  Yleisömäärä: 2 050 Tuomari: Mikko Mörö  |     |
| 0 | 1 | 2 | 3 | 4 | 5 |
| --- | --- | --- | --- | --- | --- |
| 31. lokakuuta 2015 | FC KTP | 2–3 (0–2) | PK-35 Vantaa | Kotka |  |
| 15.00 | Äijälä  72' Kaivonurmi  76' | Raportti | García  24' oma maali  39' Couñago  64' | Stadion: Arto Tolsa Areena  Yleisömäärä: 3 470 Tuomari: Ville Nevalainen  |     |
PK-35 Vantaa nousi Veikkausliigaan ja FC KTP putosi Ykköseen kaudeksi 2016.
Parhaat maalintekijät

| # | Pelaaja | Joukkue | Maalit |
| --- | --- | --- | --- |
| 1. |  Aleksandr Kokko | RoPS | 17 |
| 2. |  Juho Mäkelä | VPS | 16 |
| 3. |  Akseli Pelvas | SJK | 14 |
| 4. |  Matheus Alves | FC Lahti | 12 |
| 5. |  Mika Lahtinen | Ilves | 10 |
| 6. |  Pekka Sihvola | HIFK | 9 |
| 7 |  Roope Riski | SJK | 8 |
| 7 |  Demba Savage | HJK | 8 |
| 7 |  Dever Orgill | IFK Mariehamn | 8 |
| 7 |  Erfan Zeneli | HJK | 8 |
| 7 |  Atomu Tanaka | HJK | 8 |
| 12 |  Ousman Jallow | HJK | 6 |
| 12 |  Joni Aho | FC Inter | 6 |
| 12 |  Toni Lehtinen | SJK | 6 |
| 12 |  Ville Salmikivi | HIFK | 6 |
| 12 |  Guy Gnabouyou | HJK | 6 |
| 12 |  Ilari Äijälä | KTP | 6 |
Parhaat maalintekijät > Kurinpito

Eniten keltaisia kortteja (joukkue): 60
FC KTP
Eniten punaisia kortteja (joukkue): 6
FF Jaro
Parhaat maalintekijät > Kuukauden palkitut

| Kuukausi | Paras pelaaja | Paras valmentaja | Lähde |
| --- | --- | --- | --- |
| Huhtikuu | Vahid Hambo | Job Dragtsma |  |
| Toukokuu | Mihkel Aksalu | Juha Malinen |  |
| Kesäkuu | Aleksandr Kokko | Juha Malinen |  |
| Heinäkuu | Mika Hilander | Toni Korkeakunnas |  |
| Elokuu | Mika Hilander | Keith Armstrong |  |
| Syyskuu | Antti Okkonen | Job Dragtsma |  |
| Lokakuu | Aleksandr Kokko | Simo Valakari |  |
Aiheesta muualla

Veikkausliigan kotisivut
| n k Euroopan jalkapallokausi 2015–2016 (UEFA) |
| --- | --- |
← 2014–20152016–2017 →
Kansalliset sarjat:  Alankomaat  Albania  Andorra  Armenia  Azerbaidžan  Belgia  Bosnia ja Herzegovina  Bulgaria  Englanti  Espanja  Färsaaret ’15 ’16  Georgia ’15 ’16  Gibraltar  Irlanti ’15 ’16  Islanti ’15 ’16  Israel  Italia  Itävalta  Kazakhstan ’15 ’16  Kosovo  Kreikka  Kroatia  Kypros  Latvia ’15 ’16  Liettua ’15 ’16  Luxemburg  Makedonia  Malta  Moldova  Montenegro  Norja ’15 ’16  Pohjois-Irlanti  Portugali  Puola  Ranska  Romania  Ruotsi ’15 ’16  Saksa  San Marino  Serbia  Skotlanti  Slovakia  Slovenia  Suomi ’15 ’16  Sveitsi  Tanska  Tšekki  Turkki  Ukraina  Unkari  Valko-Venäjä ’15 ’16  Venäjä  Viro ’15 ’16  Wales 
UEFA:n kilpailut:  Mestarien liiga karsintavaihe ja play-off-kierros  lohkovaihe  pudotuspelivaihe  loppuottelu  Eurooppa-liiga karsintavaihe ja play-off-kierros  lohkovaihe  pudotuspelivaihe  loppuottelu  Super Cup 
Kansainväliset turnaukset:  Jalkapallon Euroopan-mestaruuskilpailut 2016 (karsinnat)  Jalkapallo kesäolympialaisissa 2016 miesten turnaus  naisten turnaus 
| n k Jalkapallon pääsarjakaudet Suomessa |
| --- | --- |
Suomen-mestaruuskilpailut: 1908 1909 1910 1911 1912 1913 1914a 1915 1916 1917 1918 1919 1920 1921 1922 1923 1924 1925 1926 1927 1928 1929
Mestaruussarja: 1930 1931 1932 1933 1934 1935 1936 1937 1938 1939 1940–41 1941–42b 1942–43c 1943–44 1944–45d 1945e 1945–46 1946–47 1947–48 1948 1949 1950 1951 1952 1953 1954 1955 1956 1957 1958 1959 1960 1961 1962 1963 1964 1965 1966 1967 1968 1969 1970 1971 1972 1973 1974 1975 1976 1977 1978 1979 1980 1981 1982 1983 1984 1985 1986 1987 1988 1989
Veikkausliiga: 1990 1991 1992 1993 1994 1995 1996 1997 1998 1999 2000 2001 2002 2003 2004 2005 2006 2007 2008 2009 2010 2011 2012 2013 2014 2015 2016 2017 2018 2019 2020 2021 2022 2023 2024
a) Suomenmestaruuskilpailua ei pelattu ensimmäisen maailmansodan vuoksi. b) Mestaruussarjaa ei pelattu jatkosodan vuoksi. c) Mestaruussarja korvattiin jatkosodan vuoksi cup-kilpailulla (1942). d) Mestaruussarja korvattiin jatkosodan vuoksi cup-kilpailulla (1945). e) Karsintasarja on laskettu myöhemmin Mestaruussarjan 13. kaudeksi.
Thomas Kinkade

Thomas Kinkade
Thomas Kinkade (19. tammikuuta 1958 – 6. huhtikuuta 2012 Monte Sereno, Kalifornia) oli yhdysvaltalainen taidemaalari. Hän tuli tunnetuksi 1980-luvulta lähtien tekemistään idyllisistä maisemamaalauksista. Hän käytti teoksissaan myös raamatullisia teemoja ja viittauksia. Kinkade halusi kertomansa mukaan puhutella taiteellaan laajaa yleisöä. Hänestä tuli yleisön parissa suosittu, mutta hän ei saavuttanut arvostelumenestystä vaan taidekriitikot usein pitivät hänen tuotantoaan kitschinä.
Kinkade varttui Placervillessä Kaliforniassa. Hänellä oli kaksi sisarusta. Kinkade sai varhaista tukea Glenn Wesselsiltä ja aloitti opinnot Kalifornian yliopistossa, Berkeleyssa. Hän siirtyi sieltä ArtCenter College of Designiin ja keskeytti lopulta opintonsa. Kinkade ystävystyi taiteilija-kirjailija James Gurneyn kanssa. Kaksikko muutti New Yorkiin ja julkaisi yhdessä kirjan The Artist's Guide to Sketching. Kinkade palasi Kaliforniaan ja meni vuonna 1982 naimisiin Nanette-nimisen naisen kanssa. Pariskunnalle syntyi neljä lasta. Kinkade ryhtyi omien sanojensa mukaan vuonna 1980 uudestisyntyneeksi kristityksi, minkä hän kertoi myös vahvasti vaikuttaneen taiteeseensa. Kinkaden usein kitschiksi kuvailluista teoksista massatuotettiin näköispainoksia, ja Kinkade johti omaa yritystään, joka perusti franchising-periaatteella gallerioita kauppakeskuksiin eri puolille Yhdysvaltoja. Hän piti kohtaamaansa kritiikkiä elitistisenä.
Vuonna 2001 Kinkade kertoi The New York Timesille, että halusi tarjota taiteellaan vaihtoehdon uutistarjonnan välittämälle maailmankuvalle ja muistuttaa ihmisiä siitä, että maailmassa ei ole pelkkää rumuutta. Vuonna 2004 Etelä-Kaliforniassa pidettiin Kinkaden retrospektiivinäyttely, jonka yhteydessä taiteilija kertoi, ettei kokenut olevansa vastakkainasettelussa modernimpaa taidetta tekeviä vastaan. Samalla hän nimesi Franz Klinen ja Robert Rauschenbergin eräiksi suosikkitaiteilijoistaan. Vuonna 2006 Los Angeles Times julkaisi jutun, jossa Kinkadea syytettiin häikäilemättömyydestä liiketoimissa ja asiattomasta käytöksestä henkilökohtaisessa elämässä. Kinkade oli poliittisesti konservatiivi ja vieraili usein George W. Bushin luona Valkoisessa talossa.
Kinkade kärsi viimeisinä vuosinaan alkoholismista. Hänet pidätettiin 11. kesäkuuta 2010 Carmel-by-the-Seassa rattijuopumuksesta, josta hänet myöhemmin tuomittiin kymmenen päivän vankeusrangaistukseen. Hän oli asumuserossa vaimostaan. Kinkade kuoli huhtikuussa 2012 kotonaan tapaturmaiseen alkoholi- ja diatsepaamimyrkytykseen. Ruumiinavausraportin mukaan myötävaikuttavina tekijöinä kuolemaan olivat kohonneen verenpaineen ja sepelvaltimotaudin aiheuttamat sydänongelmat.
Delfoin ajomies

| Delfoin ajomies |
| --- | --- |
 Delfoin ajomies.
Nimi:  Delfoin ajomies
Tekijä:  Sotades
Valmistumisvuosi:  n. 478–470 eaa.
Taiteenlaji:  veistos
Teostyyppi:  patsas
Materiaali:  pronssi
Korkeus:  182  cm
Sijainti:  Delfoin arkeologinen museo, Delfoí, Kreikka
Koordinaatit:  38°29′N 22°30′E﻿ / ﻿38.48°N 22.5°E﻿ / 38.48; 22.5
Delfoin ajomies tai Delfoin vaununajaja (m.kreik. Ἡνίοχος, Hēniokhos) on hevosvaljakon ohjastajaa esittävä antiikin kreikkalainen pronssiveistos. Se on ajoitettu varhaiselle klassiselle kaudelle noin vuodelle 478–470 eaa. Veistos löydettiin Delfoin alueen arkeologisten kaivausten yhteydessä ja se on sijoitettu Delfoin arkeologiseen museoon.
Delfoin ajomies, yksityiskohta kasvoista.
Veistoksen jalustan piirtokirjoituksen mukaan sen pystytti Gelan tyranni Polyzalos. Veistos pystytettiin Delfoin pyhäkköalueelle kiitokseksi Apollonille Polyzaloksen voitosta Python kisojen valjakkoajoissa, ja samalla luonnollisesti kunnioittamaan itse voittoa. Toisen piirtokirjoituksen mukaan kuvanveistäjä oli Sotades. Veistoksen löysivät Delfoin kaivauksia suorittaneet ranskalaiset arkeologit vuonna 1896.
Veistos on yksi parhaiten säilyneitä ja tunnettuja antiikin kreikkalaisia pronssiveistoksia. Se edustaa varhaisen klassisen kuvanveiston niin kutsuttua ankaraa tyylikautta. Vaununajaja on kuvattu voittonsa hetkellä, kun hän ohjastaa hevosvaljakkonsa uudelleen yleisön ohi voittonsa kunniaksi. Voitosta huolimatta vaununajajan ilme on tyyni osoituksena tunteiden hallinnasta. Veistoksen lasiset silmät ovat säilyneet poikkeuksellisen hyvin. Silmäripset ja huulet on tehty kuparista ja otsanauha hopeasta. Veistoksen korkeus on noin 1,8 metriä ja se on säilynyt kolmessa osassa: torson yläosa ja pää, torson alaosa sekä oikea käsi. Ohjastajasta itsestään on kadonnut vain vasen käsi. Koko veistosryhmään on alun perin kuulunut myös neljä hevosta sekä vaunut, jotka ovat kaikki kadonneet muutamia pieniä osia lukuun ottamatta.
Delfoin arkeologisessa museossa veistokselle on varattu kokonaan oma sali, johon useimmat vieraat astuvat viimeisenä, museon kohokohtana.
Aiheesta muualla

Kuvia tai muita tiedostoja aiheesta Delfoin ajomies Wikimedia Commonsissa
Väinö Alasmaa

Väinö Aleksander Alasmaa
Väinö Aleksander Alasmaa (26. syyskuuta 1887 Eura – 4. toukokuuta 1919 Aunus) oli suomalainen jääkäriluutnantti. Hänen vanhempansa olivat seppämestari Frans Isak Grönroos ja Ida Amanda Hiltunen.
Jääkäriaika

Euran Kauttualla syntynyt Alasmaa liittyi vapaaehtoisena Saksassa sotilaskoulutusta antavaan jääkäripataljoona 27:n täydennysjoukkoon 1. heinäkuuta 1916, josta hänet siirrettiin 5. joulukuuta 1916 pataljoonan 1. komppaniaan ja edelleen 20. helmikuuta 1917 pataljoonan 1. konekiväärikomppaniaan ja 10. heinäkuuta 1917 alkaen 2. konekiväärikomppaniaan. Hän otti osaa taisteluihin ensimmäisessä maailmansodassa Saksan itärintamalla Riianlahdella ja Aa-joella. Hän kävi vuonna 1917 konekivääriasemestarikurssin ja kuului pataljoonan soittokuntaan.
Suomen sisällissota

Hän saapui Vaasaan vänrikiksi ylennettynä jääkärien etujoukon mukana 18. helmikuuta 1918. Hänet sijoitettiin Suomen sisällissodassa Porin pataljoonan konekiväärikomppanian päälliköksi, josta muodostettiin myöhemmin Porin rykmentin 1. pataljoona. Sisällissodassa hän osallistui Pomarkun ja Harjakankaan taisteluihin sekä Porin valtaukseen. Hän toimi myös lyhyen ajan pataljoonan komentajana.
Sisällissodan jälkeinen aika

Sisällissodan jälkeen hän toimi joukkueenjohtajana Suomen Valkoisen kaartin 2. konekiväärikomppaniassa, josta hänet siirrettiin 2. pataljoonan aseupseeriksi. Armeijasta hän erosi vuonna 1919 ja liittyi Aunuksen retkikuntaan, jossa hänet sijoitettiin 1. pataljoonan konekiväärikomppanian päälliköksi ja osallistui taisteluihin Rajakonnussa, Vitelessä, Tuuloksessa, Alavoistissa, Aunuksenkaupungissa, Mäkriällä ja Syvärin luostarilla. Hän kaatui taistelussa Aunuksen kaupungin eteläpuolella. Alasmaa on haudattu sukuhautaan Lauhianmäen hautausmaalle Euraan. Gunnar Wahlroosin suunnittelema hautamuistomerkki paljastettiin vuonna 1925.
Jääkäripataljoona 27:n soittokunta.
Väinö Alasmaan hauta Lauhianmäen hautausmaalla.
Mariner 9

| Mariner 9 |
| --- | --- |
 Mariner 9.
Organisaatio:  NASA
Tehtävätyyppi:  satelliitti
Kohde:  Mars
Laukaisu:  30. toukokuuta 1971 Cape Canaveral, Florida
Laukaisualus:  Atlas-Centaur
Tehtävän kesto:  27. lokakuuta 1972
Massa:  558,8 kilogrammaa
Teho:  500 W
COSPAR ID::  1971-051A
Mariner 9 oli yhdysvaltalainen avaruusluotain, joka kartoitti kuvaamalla Marsin pinnan, ja paljasti pinnalta aavikoita, kraattereita, kuivuneita joen uomia ja suuria tulivuoria. Löytyi myös syvä, 4 000 kilometrin pituinen rotko, Valles Marineris, Marinerin laakso.